b'\n_START_ARTICLE_\nTalang Patnubay\n_START_PARAGRAPH_\nAng "Talang Patnubay" o "Tahimik na Gabi" (Ingles: Silent Night; Aleman: Stille Nacht; Polako:Cicha Noc) ay isang awitin para sa pananapatan (pangangaroling), na unang ipinalabas noong 1818 sa orihinal na titik ni Padre Joseph Mohr, ang kura-paroko ng bayan ng Oberndorf bei Salzburg sa Austria, at sa musika ni Franz Xaver Gruber. Bilang isa sa mga pinakakilalang awiting pam-Pasko, na may salin sa mahigit 150 wika kasama ang Tagalog, idineklara ito ng UNESCO bilang isang pamanang pandaigdig na hindi materyal noong Marso 2011.'